प्रधानमंत्री नरेन्द्र मोदी के ‘मेक इन इंडिया’ अभियान के तहत सबसे हल्का और सस्ता रिवॉल्वर ‘निडर’ का वजन मात्र 250 ग्राम है। ‘निडर’ का वजन महिलाओं के लिए बनी रिवॉल्वर ‘निर्भीक’ से आधा है। टाइम्स ऑफ़ इंडिया में छपी खबर के मुताबिक, राइफल फैक्ट्री के अधिकारी ने बताया कि ‘निडर’ को तैयार करने के पीछे का मकसद उन पुरुषों और महिलाओं के लिए है जो कामकाजी हैं। आए दिन रास्ते में उनके साथ कुछ न कुछ वारदातें होती रहती है। उन स्थितियों से निपटने के लिए ‘निडर’ बेहद कारगर साबित होगी। वह इस छोटी रिवाल्वर से अपनी रक्षा कर सकती हैं। .22 बोर कैलिबर वाली ‘निडर’ रिवॉल्वर को कोई भी व्यक्ति जिसके पास लाइसेंस हो, खरीद सकता है।